ປະເທດທັງຫຼາຍໃນທົ່ວໂລກ ໄດ້ທຳລາຍສະຖິຕິ ປະຈຳວັນ ຂອງກໍລະນີຕິດເຊື້ອໄວຣັສໂຄໂຣນາ ແລະການເສຍຊີວິດ 
ລວມທັງໝົດແລ້ວ ມີຫຼາຍກວ່າ 16 ລ້ານຄົນໃນສະຫະລັດ ໄດ້ຕິດເຊື້ອພະຍາດໄວຣັສດັ່ງກ່າວ ໃນຂະນະດຽວກັນ ມີເກືອບ 300,000 ຄົນໄດ້ເສຍຊີວິດແລ້ວ.
ໃນຂະນະທີ່ຫຼາຍໆປະເທດໄດ້ໃຫ້ການອະນຸມັດຢາວັກຊີນປ້ອງກັນໄວຣັສໂຄໂຣນາໄປແລ້ວ ຄວາມຮີບດ່ວນທີ່ຈຳເປັນກໍຄືການສັກຢາວັກຊີນໃຫ້ແກ່ປະຊາຊົນກໍສືບຕໍ່ເພີ້ມສູງຂຶ້ນ ພ້ອມກັນກັບກໍລະນີຕິດເຊື້ອໂຄວິດ-19 ເຊັ່ນກັນ ແລະການເສຍຊີວິດກໍໄດ້ພຸ່ງສູງຂຶ້ນເປັນປະຫວັດການຢູ່ໃນຫຼາຍປະເທດ ອົງການປ້ອງກັນແລະຄວບຄຸມພະຍາດຂອງເກົາຫຼີ ໄດ້ກ່າວໃນວັນອາທິດວານນີ້ ວ່າ ເກົາຫຼີໃຕ້ໄດ້ບັນທຶກກໍລະນີຕິດໄວຣັສໂຄໂຣນາປະຈຳວັນ ສູງຂຶ້ນເປັນປະ ຫວັດການ ໄລຍະເວລາສອງມື້ລຽນຕິດ ໂດຍມີ 1,030 ຄົນຕິດເຊື້ອໄວຣັສລາຍໃໝ່ ໃນສະຫະລັດເມື່ອອາທິດແລ້ວນີ້ ລັດຄາລີຟໍເນຍ ໄດ້ບັນທຶນຜູ້ຕິດເຊື້ອໄວຣັສລາຍໃໝ່ຫຼາຍກວ່າ 25,000 ຄົນພາຍໃນມື້ດຽວ ທ່ານແກບວິນ ນິວຊຳ ໄດ້ກ່າວວ່າ “ຊີວິດຄົນຈະສູນເສຍໄປ ເວັ້ນເສຍແຕ່ວ່າພວກເຮົາເຮັດຫຼາຍກວ່າທີ່ພວກເຮົາເຄີຍເຮັດມາ ” ລວມທັງໝົດແລ້ວ ມີຫຼາຍກວ່າ 16 ລ້ານຄົນໃນສະຫະລັດ ໄດ້ຕິດເຊື້ອພະຍາດໄວຣັສດັ່ງກ່າວ ໃນຂະນະດຽວກັນ ມີເກືອບ 300,000 ຄົນໄດ້ເສຍຊີວິດແລ້ວ ການສືບສວນຂອງໜັງສືພິມນິວຢອກໄທມ໌ ພົບວ່າ ການເສຍຊີວິດຍ້ອນໄວຣັສໂຄໂຣນາໄດ້ເພີ້ມຂຶ້ນໄວກວ່າເຂດອື່ນໆ ໃນປະຊາຄົມຢູ່ຕາມຫົວເມືອງທີ່ມີມະຫາ ວິທະຍາໄລຕ່າງໆຂອງສະຫະລັດບ່ອນທີ່ພວກນັກສຶກສາປະກອບເປັນຢ່າງໜ້ອຍ 10 ເປີເຊັນຂອງປະຊາກອນ ຢູ່ອີຕາລີ ແມ່ນກຽມພ້ອມ ທີ່ຈະກາຍປະເທດອັງກິດໄປ ໃນຈຳນວນການເສຍຊີ ວິດຫຼາຍທີ່ສຸດຍ້ອນໂຄວິດ-19 ຂອງປະເທດໃນເຂດຢູໂຣບ ເມື່ອຕົ້ນວັນອາທິດວານນີ້ ອີຕາລີ ນຳຫລັງອັງກິດ ໃນຈຳນວນການເສຍຊີວິດພຽງແຕ່ 87 ຄົນ ແຕ່ອີຕາລີ ມີປະຊາກອນໜ້ອຍກວ່າອັງກິດ 6 ລ້ານຄົນ ອີຕາລີໄດ້ປະສົບກັບການສູນເສຍຊີວິດ 25,418 ຄົນ ໃນຫຼາຍອາທິດ ນັບຕັ້ງ ແຕ່ວັນວັນທີ 1 ພະຈິກ ເປັນຕົ້ນມາ ຊຶ່ງເປັນຈຳນວນຫຼາຍກວ່າທີ່ຕົນໄດ້ຮັບ ຈາກວັນທີ 2 ເດືອນເມສາ ຫາ ວັນທີ 31 ຕຸລາ ເມື່ອຕົນໄດ້ລາຍງານວ່າ ມີ 25,463 ຄົນທີ່ໄດ້ເສຍຊີວິດ ອີງຕາມມະຫາວິທະຍາໄລ ຈອນສ໌ ຮັອບກິນສ໌ ແລ້ວ ມີຫຼາຍກວ່າ 71 ລ້ານຄົນໃນທົ່ວໂລກ ທີ່ຕິດເຊື່ອພະຍາດໂຄວິດ ແລະ 1 ລ້ານ 6 ແສນຄົນໄດ້ເສຍຊີວິດໄປ ອ່ານຂ້າວນີ້ຕື່ມ ເປັນພາສາອັງກິດ